חטיבת הנח"ל במלחמת חרבות ברזל

**[[חטיבת הנח"ל]] לחמה ב[[מלחמת חרבות ברזל]]** עוד מיומה הראשון ב-7 באוקטובר 2023. לאחר מכן המשיכה החטיבה להוביל את התמרון הקרקעי ברצועת עזה במלחמת חרבות ברזל, תחת אוגדה 162, ובזמנים מסוימים אף הייתה החטיבה הכוח היחיד של צה"ל שנשאר ברצועה.

במתקפת הפתע שירת בעוטף גדוד סיור של החטיבה ומחלקת המרגמות של גדוד 50, זאת בנוסף על מספר גדודים של חטיבת גולני וגדוד שריון, כשחלק מהחיילים יצאו לחופשת חג בשמחת תורה. לוחמי גדוד 931 נלחמו יחד עם יחידת מגלן בקרב על כפר עזה, ולוחמי סיירת הנח"ל לחמו יחד עם כיתת הכוננות בקרב כרם שלום. מספר לוחמי הסיירת לחמו גם בקרב מוצב סופה ביחד עם שייטת 13 וגדוד קרקל.

עם תחילת התמרון הקרקעי, הייתה החטיבה בין הראשונות להיכנס לשטח הרצועה מכיוון צפון, כבר בתחילת נובמבר. החטיבה השתתפה בקרבות רבים בצפון הרצועה, ואף הובילה אחדים מהם, כמו את קרב ג'באליה שהתחיל מיד לאחר תום הפסקת האש במסגרת עסקת החטופים.

לאחר מכן, מ-21 בינואר ועד 25 באפריל 2024, שהתה החטיבה במסדרון נצרים שצה"ל הקים לצורך ביתור הרצועה, השתתפה ב-5 קרבות אזוריים שבהם צה"ל השתמש במסדרון, וביצעה פעולות הנדסיות במרחב. בתחילת מאי נכנסה החטיבה לקרב רפיח, ניהלה מספר מבצעים חטיבתיים במרחב ושלטה על ציר פילדלפי לאורך מספר חודשים. עד סוף דצמבר 2024, החטיבה הובילה את הקרב במרחב רפיח, בסך הכל כשבעה חודשים. ב-28 בדצמבר פתחה החטיבה במבצע באזור בית חאנון, העיירה היחידה בצפון הרצועה שלא טופלה במסגרת קרב ג'באליה השלישי.

ביום הראשון ללחימה, בקרבות בגזרת כרם שלום, איבדה החטיבה רבים ממפקדיה: מפקד החטיבה יהונתן שטיינברג, מפקד סיירת הנח"ל סא"ל יהונתן ("ברנש") צור וסגן מפקד סיירת הנח"ל רס"ן עידו ישראל שני. בקרב על כרם שלום נפלו לוחמי סיירת נח"ל נוספים. יאיר צוקרמן התמנה בהמשך המלחמה למפקד החטיבה. בקרב בסופה נפל מפקד פלנ"ט נח"ל, רס"ן רועי צ'אפל. בקרב שבכפר עזה נפל מפקד הפלוגה הרובאית של גדוד 931, רס"ן טל גרושקה.

נכון למרץ 2026 איבדה החטיבה **68** מלוחמיה.

## רקע

בעקבות מתקפת הפתע הכריזה ישראל על יציאה למלחמת חרבות ברזל לשם מיטוט שלטון החמאס ברצועת עזה וחיסול כל המחבלים השוהים שם. באותו הזמן החזיקה סיירת הנח"ל את הגזרה הדרומית בגזרת כיסופים, סופה וכרם שלום תחת חטיבת קטיף. הסיירת הייתה מתוגברת במחלקת מרגמות מגדוד 50 ושתי מחלקות טנקים מגדוד 77

## קרבות הבלימה במתקפת הפתע
[ממוזער|לוחמי [גדוד 931 של החטיבה במלחמת חרבות ברזל, 2024|198x198 פיקסלים]]
בבוקר 7 באוקטובר 2023, סיירת הנח"ל הוצבה בגזרת כרם שלום. היחידה הייתה במצב "כוננות עם שחר" משעה 5:30 והייתה פרוסה לאורך גדר הגבול. בשעה 6:29 החלה המתקפה של חמאס לאורך כלל הרצועה. תחילה במטחים כבדים של רקטות ופצמ"רים ודקות לאחר מכן פריצה של חוליות מחבלים בנקודות רבות לאורך הגדר. בדקות הראשונות ללחימה, מפקד הגזרה הדרומית מטעם היחידה באותה השבת, סגן מפקד סיירת נח"ל רס"ן עידו ישראל שני, הכריז בקשר על מלחמה וקרא לכל אחד להגן ולהרוג מחבלים בגזרתו. דקות לאחר מכן נפל רס"ן שני בקרב סמוך לקיבוץ סופה.[ממוזער|קצין מגדוד 931 במהלך חילופי אש ב[ג'באליה]]
### קרב כפר עזה

בבוקר יום שבת 7 באוקטובר, הוקפצו לוחמי גדוד 931 ללחימה בעוטף. עם קבלת הידיעות על חדירת מחבלים והאירוע המתפתח בכפר עזה, חברו הלוחמים לכוח יחידת מגלן ונלחמו יחד. במהלך הקרב, השיבו הלוחמים את השליטה על המוצבים והמשיכו בחיסול מחבלים וטיהור המרחב. במהלך קרב שהתפתח בדרכם לכפר עזה, נפל מפקד הפלוגה הרובאית של הגדוד, רס"ן טל גרושקה.

### קרב קיבוץ כרם שלום

הקרב התרחש ב-7 באוקטובר 2023, במסגרת טבח שבעה באוקטובר, ובמהלכו הסתערו על קיבוץ כרם שלום עשרות מחבלים של ארגון הטרור חמאס.

כוחות סיירת נח"ל, גדוד 50 וכיתת הכוננות של הקיבוץ ניהלו קרב עם המחבלים במהלכו הצליחו לבלום אותם מלבצע טבח בקיבוץ. מסוק קרב שהוזנק חיסל חולייה שנייה. 2 מחברי כיתת הכוננות, עמיחי ויצן (בנו של הרב שלמה יוסף ויצן) וידידיה רזיאל נהרגו, כמו גם מפקד חטיבת הנח"ל יהונתן שטיינברג, 4 לוחמי גדוד 50 של החטיבה, ו-17 לוחמי סיירת נח"ל, ביניהם ירון שי, בנו של השר לשעבר יזהר שי.

### קרב מוצב כרם שלום

ממוזער|לוחמי גדוד 932 בג'באליה, אוקטובר 2024
בשעה 06:29 התחיל ירי כבד של פצמ"רים וקסאמים לאורך כל העורף וגם בגזרת כרם שלום. מספר דקות לאחר מכן פורצים במספר מוקדם לאורך כל הגדר מחבלים, בשעה 6:43 מודיע סגן מפקד סיירת הנח"ל, רס"ן עידו (ישראל) שני, ללוחמיו בקשר שהם במלחמה ופוקד להגן בגזרתם ולהרוג מחבלים, לאחר שהם כבר פרוסים בגזרות שלהם. סגן מפקד פלוגה סגן יואב לוינסון הגיע בג'יפ דוד ממוגן עם שני לוחמים לגדר ההיקפית של הקיבוץ, נלחם וחסם עשרות מחבלים מלפלוש לתוכו. הג'יפ נפגע מכמה טילי RPG, הנהג סמ"ר רועי בטיטו נפצע קשה והקשר סמ"ר ירון שי שישב מאחור והשיב אש נהרג במקום. סגן לוינסון וסמ"ר בטיטו הגיעו למוצב תוך פלישת המחבלים וחברו לשאר הלוחמים בקרב על המוצב.

במוצב כרם שלום שירתו תצפיתניות, ולאבטחת המוצב וסביבתו שהו בו 25 לוחמים של סיירת נח"ל. עם תחילת מתקפת הפתע נורו על המוצב פצצות מרגמה רבות, והתצפיתניות זיהו התקרבות מחבלים לגדר ודיווחו על כך ברשת הקשר. במקביל הסתערו על המוצב כ-50 מחבלים שפרצו את גדר המערכת סביב רצועת עזה. אחדים מלוחמי סיירת נח"ל היו בסיור ובעמדות, ואחרים ישנו במיטותיהם, ובהמשך הצטרפו ללחימה.

בקרב שהתפתח ונמשך כשש שעות חיסלו לוחמי סיירת הנח"ל כ-35 מחבלים. טנקיסטיות של גדוד קרקל הגיעו לסייע וחיסלו עוד כעשרה מחבלים. יתר המחבלים נמלטו לרצועת עזה. רכב ה"זאב" של מרפאת הבסיס ספג רקטת RPG ועלה באש. פצועי הסיירת טופלו במיגונית על ידי החובש הגדודי ופרמדיק, עד לחילוצם במסוק "יסעור" על ידי יחידה 669.

מח"ט הנח"ל, אל"ם יהונתן שטיינברג, שהיה בדרכו לחילופי אש שניהלו פקודיו עם מחבלים, נתקל במחבלים סמוך לצומת מגן ונהרג בחילופי אש איתם. בקרב נהרגו 17 לוחמי סיירת הנח"ל ו-4 לוחמי גדוד 50. בין לוחמי סיירת הנח"ל שנהרגו סמ"ר ירון שי, בנו של השר לשעבר יזהר שי וסמ"ר שהם משה בן הרוש, שנפצע ונפטר מאוחר יותר מפצעיו.

### קרב מוצב לולים

[ממוזער|לוחמי חטיבת הנח"ל ב[קרב בית חאנון (2023–2025)|בית חאנון, ינואר 2025]]
בבוקר 7 באוקטובר 2023, שהו במוצב שבעה חיילים: סיוון שני, רז דאהר, אילון גבאי, אור מזרחי, איתי אשכנזי, ומפקדם סרן תומר שוהם. קשר הצוות, עומר אלפואר, השתתף בקרב במוצב כרם שלום. עם שחר, החיילים הבחינו במחבלים חוצים את גדר הגבול עם רצועת עזה. בעקבות הדיווח ברשת הקשר, הם עלו על נגמ"ש ונעו לכיוון הגדר, שם נתקלו במאות מחבלים. שוהם פקד על התפצלות הכוח, וחלקם, בראשותו ובפיקודו של אשכנזי, עלו על תל ופתחו באש. המחבלים הגיבו באש מדויקת, ותוך זמן קצר נפגעו שוהם ואשכנזי מאש צלפים.

אשכנזי נפצע בפניו, ירד מהעמדה כדי לסייע לשוהם. גבאי התקדם לעזרת שוהם, ואשכנזי התרחק מהאש כדי לטפל בפציעותיו. כאשר התחמושת החלה להאזול, הם החליטו לסגת ולהפנות את שוהם לאחור, בעוד מזרחי נשאר במוצב לשמור על הציוד. במהלך הנסיגה, הלוחמים נתקלו באזרח רוכב אופניים, שלקחו איתם. כשהגיעו למוצב, גילו שהמבנים מחוררים מכדורים ומזרחי נמצא הרוג. הם הכניסו את מזרחי למטבח והתארגנו להגנה, אך נתקלו בהתקפות מארבעה כיוונים. דאהר, מקלען נגב, הצליח להרוג עשרות מחבלים מעמדה מבוטנת.

בסביבות 14:30, חוליות מחבלים החלו לאגף את המוצב מאחור, מה שמנע הנחיית מסוק קרב. בסופו של דבר הגיע המסוק והחל להדוף את המחבלים באש תותחים. בקרב נהרגו סמ"ר מזרחי וסרן שוהם.

### קרב מוצב סופה

בבוקר ה־7 באוקטובר פיקד , מפקד פלנ"ט נח"ל, על מוצב סופה, שאויש על ידי לוחמי סיירת הנח"ל, מחלקת המרגמות של גדוד 50 וצוות טנק 4 בפיקוד סג"ם ע' מגדוד 77. הקרבות התבצעו במוצב ובאנדרטת דנגור הסמוכה שם נפל רועי צ'אפל בשעה 7:10. משלב זה הלחימה עד הצהריים התנהלה ללא פיקוד מסודר. המחבלים חדרו אל המוצב ואף השליכו מטענים לחדרי החיילים. לוחמי החטיבה הצליחו להחזיק במוצב ולמנוע את כיבושו. במקביל, קבוצת לוחמים אחרת הייתה נצורה בחדר האוכל במוצב. מסוק אפאצ'י תקף את המוצב מהאוויר, בהכוונת סג"ם ע' מפקד הטנק.ממוזער|לוחמי חטיבת הנח"ל פועלים בשכונות המזרחיות של רפיח מלחמת חרבות ברזל, מאי 2024לאחר מספר שעות הגיעו לוחמי שייטת 13 לחמו לטיהור המוצב בהובלת צוות טנק 4. בקרב נהרגו עשרות מחבלים, 7 לוחמי סיירת נח"ל ו-4 לוחמים ממחלקת המרגמות של גדוד 50, וסמג"ד קרקל שנהרג בדרך למוצב.

### סגירת הפרצות במרחב
בשעות הערב של 7 באוקטובר יצאו לוחמי סיירת נח"ל רכובים על גבי נגמשי איתן ביחד עם כוחות שריון וצמ"ה לסגור את הפרצות בגבול.

לאחר מספר קרבות שארכו שעות הצליחו הכוחות לאטום את הפרצות בגזרתם ובכך ייצבו מצב ומנעו מעוד מחבלים להיכנס ולצאת משטח ישראל עד לחיסול כלל המחבלים במרחב.

בקרבות אלו לוחמי העורב תקפו בעזרת טילי גיל חוליות מחבלים רכובות ורגליות.

## התמרון הקרקעי ברצועת עזה

### הקרבות בצפון רצועת עזה וקו החוף
ממוזער|לוחמי חטיבת הנח"ל פועלים בשכונת המזרחיות של רפיחב-2 בנובמבר 2023 לאחר מספר ימי לחימה מאז החלה חטיבת הנח"ל את הכניסה הקרקעית לעומק שטח הרצועה, פשטו לוחמי החטיבה על מרחב הלחימה בכפר אל-עטאטרה – סמוך לקו החוף בצפון רצועת עזה. במסגרת הפשיטה התמודדו הלוחמים בקרבות קשים, רחפנים חמושים, טילי נ"ט, בתים ממולכדים בהיתקלויות ממנהרות וחיסלו עשרות מחבלי חמאס.

ב-5 בנובמבר 2023 פשט צוות קרב גדודי בפיקודו של גדוד 50 מחטיבת הנח"ל יחד עם פלוגת טנקים מחטיבה 460, וכוח הנדסה וניהל קרב שנמשך חמש שעות בתחילת השבוע בשטח הבנוי של בית חאנון, עם יותר מ-20 מחבלים הרוגים וללא נפגעים לצה"ל. הלוחמים אספו חומר מודיעיני בעל ערך, השמידו תשתיות טרור ואמצעי לחימה רבים.

ב-8 בנובמבר 2023 לאחר היתקלות עם מחבלי חמאס, נהרג סמ"ר נועם יוסף אבו, לוחם בגדוד 931 בקרב בצפון רצועת עזה.

ב-9 בנובמבר 2023 במהלך הלילה לאחר קרב של 10 שעות, לוחמי צוות הקרב של חטיבת הנח"ל השלימו מבצע השתלטות על מוצב 17, מעוז צבאי של ארגון הטרור חמאס במערב ג'באליה שבצפון הרצועה. במהלך ההשתלטות על המוצב הלוחמים ניהלו קרב מול מחבלים מארגוני הטרור חמאס וגא"פ ששהו במוצב, הן מעל פני הקרקע והן בתוואי תת-קרקעי במרחב. במהלך ההשתלטות הלוחמים חיסלו מחבלים, תפסו אמצעי לחימה רבים, חשפו פירי מנהרות טרור לרבות פיר שנמצא סמוך לגן ילדים ומוביל לתוואי תת-קרקעי נרחב. עוד במהלך ההשתלטות על המוצב לוחמי הנח"ל איתרו ואספו חומרים אופרטיביים משמעותיים אודות התוכניות המבצעיות של האויב.

ב-3 בדצמבר הותר לפרסום כי לוחם בגדוד 932, סמ"ר אסצ'אלו סמה, נפטר מפצעיו לאחר שנפגע בקרב ב-14 בנובמבר בצפון הרצועה.

### כיתור העיר עזה
בסוף השבוע של 4 בנובמבר 2023 כוחות חטיבת הנח"ל כיתרו את העיר עזה, והחלו להתקדם לעומק העיר והגיעו למרחק של כשני קילומטרים ממפקדות חמאס הממוקמות בבית החולים שיפא. במהלך הלחימה נהרג לוחם סיירת הנח"ל, סמל יהונתן מימון.ממוזער|לוחמי חטיבת הנח"ל בלחימה בג'באליה במלחמת חרבות ברזלב-7 בנובמבר 2023 חיל האוויר תקף חולייה של עשרה מחבלים בשיתוף צוות קרב חטיבתי של חטיבת הנח"ל שזיהו את החולייה והכווינו את התקיפה. בהמשך, זיהו לוחמי הנח"ל חוליות נ"ט שפעלו בקרבתם והכווינו כלי טיס שתקף אותם.

### הקרב בשאטי
ב-10 בנובמבר החלה חטיבת הנח"ל יחד עם כוחות אוגדה 162 להדק את הכיתור על מחנה שאטי ("מחנה החוף"), שנמצא בחלקה המערבי של העיר עזה. לדברי גורמים צבאיים כיתור שאטי יבודד את אזור שיפא ממחבלים, ימנע הגעת תגבור של חמושים ויסייע בהפעלת הלחץ הצבאי על האזור.

ב-11 בנובמבר לוחמי חטיבת הנח"ל פעלו במרחב השכונה וזיהו ארבעה מחבלים בסמוך אליהם. הכוחות הכווינו למקום כלי טיס מאויש מרחוק שתקף שלושה מחבלים. הכלי המשיך במרדף אחרי הממחבל הנוסף שברח דרך סמטאות צפופות, ותקף אותו לאחר זמן קצר.

ב-16 בנובמבר איתרו לוחמי סיירת הנח"ל במחנה שאטי מחסן אמצעי אמל"ח של הקומנדו הימי של חמאס בין היתר אותרו מערכות צלילה, מטענים וכלי נשק.

ב-17 בנובמבר צוותי הקרב של חטיבת הנח"ל, חטיבת הצנחנים וחטיבה 460 פשטו על מספר יעדים ואיתרו אמצעים טכנולוגיים ואמצעי לחימה. בין היתר אותרו כלי נשק מסוג קלצ'ניקוב, מטענים, מטולים, ווסטים, RPG, משגרי נ"ט ועוד.

ב-6 בפברואר 2024, פתחה אוגדה 162 בפיקודו של תא"ל איציק כהן במבצע נרחב במחנה שאטי. צוותי הקרב של חטיבת הנח"ל וחטיבה 401 חזרו לאזורים בהם כוחות צה"ל פעלו בתחילת התמרון, לצורך "טיפול" ביעדי הטרור. כוחות חיסלו מאות מחבלים ועצרו עשרות מחבלים לצורכי חקירה. בנוסף, בפשיטות יזומות על יעדי הטרור אותרו אמצעי לחימה רבים.
### הקרב בג'באליה
ממוזער|שלט לזכרו של סרן אושרי משה בוצחק שנפל בקרב בג'באליה עם הכיתוב "עד הניצחון!"
ממוזער|לוחמי גדוד 932 בג'באליה, אוקטובר 2024

ב-18 בנובמבר לוחמי חטיבת הנח"ל נלחמו בג'באליה, הכוחות נתקלו וחיסלו עשרות מחבלי חמאס. באחד מהקרבות, שבהם מסייעים לחטיבה טנקים ומטוסי חיל האוויר, צוות הקרב החטיבתי של הנח"ל זיהה חוליית מחבלים שעמדה לירות על הכוחות מגג בניין מגורים. לוחמי הנח"ל הכווינו כלי טיס מאויש מרחוק אשר חיסל את המחבלים. בנוסף, במהלך סריקות נמצאו אמצעי לחימה וציוד צבאי בבנייני מגורים אזרחיים. במהלך חילופי אש מול מחבלי חמאס נהרג לוחם סיירת הנח"ל סמ"ר עדי חרב.

ב-7 בדצמבר במסגרת הלחימה של צוות הקרב החטיבתי בג'באליה, נתקלו לוחמי גדוד 931 במחבלים שירו טילי נ"ט לעבר הכוחות. לוחמי נח"ל הכווינו כלי טיס מאויש מרחוק של חיל האוויר אשר חיסל את החוליה. צה"ל חשף תיעוד ממצלמת גוף שאותרה על גופת מחבל חמאס שחוסל על ידי לוחמים מגדוד 931 של חטיבת הנח"ל.

ב-9 בדצמבר לוחמי גדוד 931 של הנח"ל קיבלו מידע על הימצאות מחבלי חמאס ואמל"ח במבנים הסמוכים אליהם בג'באליה, והחליטו לצאת להתקפה ממוקדת על אותם מבנים. המחבלים הכינו מארב באותו המרחב, והיו ערוכים לפגיעה בכוחות בעת שיעברו בציר המרכזי לתנועה. לוחמי 931 הגיעו דרך אחת הסמטאות בעורף האויב, הפתיעו אותם וירו לעבר המחבלים שהיו בנקודה. המחבלים ביצעו ירי לעבר חיילי הגדוד והשליכו רימונים. בתום קרב יריות, הלוחמים חיסלו את המחבלים.

ב-14 בדצמבר בג'באליה לוחמי סיירת נח"ל נתקלו במחבלים רבים וחיסלו אותם, השמידו תשתיות אויב ותפסו אמצעי לחימה.ממוזער|לוחמי גדוד 932 פועלים בשכונת ל סולטן ברפיח, ספטמבר 2024

ב-17 בדצמבר במסגרת הלחימה במחנה ג'באליה צק"ח הנח"ל ערך סריקות במרחב. כאשר באחת לוחמי הנח"ל איתרו בתוך חדר ילדים הממוקם במרתף מבנה פיר מנהרה. הפיר הושמד על ידי כוחות ההנדסה של החטיבה.

ב-20 בדצמבר לוחמי חטיבת הנח"ל וצק"ח 551 פשטו על יעדים בג'באליה. במהלך הפשיטה איתרו הלוחמים אמל"ח, ומשאית עמוסה ברקטות כאשר בסופה השמידו את אלו האחרונים. במהלך היתקלות עם מחבלי חמאס נהרג לוחם גדוד 931 סמל לביא גיהסי.

ב-22 בדצמבר במהלך היתקלות עם מחבלי חמאס בג'באליה נהרג סרן אושרי משה בוצחק קצין ומפקד בסיירת הנח"ל.

ב-24 בדצמבר לאחר חילופי אש בהיתקלות עם מחבלים נהרג סמל רני תמיר לוחם גדוד 50 של החטיבה.

ב-26 בדצמבר במהלך הקרבות בצפון הרצועה נהרגו רס"ן שי שמריז מ"פ בגדוד 931 בחטיבת הנח"ל וסרן שאול גרינגליק אשר לחם כקצין בחטיבת הנח"ל.

בסוף דצמבר סיימה החטיבה את משימתה בג'באליה לאחר כיבוש העיירה.

ב-6 בינואר 2024 במהלך הקרבות בצפון הרצועה נהרג סא"ל רועי יוחאי יוסף מפקד מגמה בבא"ח נח"ל וחתנו של אלוף במיל' יואב פולי מרדכי.ממוזער|חטיבת הנח"ל בלחימה ברצועת עזה במהלך מלחמת חרבות ברזל
### הקרב בדרג'-תופאח
בתחילת ינואר פשטה החטיבה על שכונת דרג'-תופאח בעיר עזה, להכרעת גדוד חמאס במרחב והשגת שליטה מבצעית באזור. כוחות החטיבה נלחמו בעיקר בקרבות פנים אל פנים ומול הפעלת מטענים לעבר הכוחות. חמאס פעלו במרחב השטח הבנוי, מלכדו בתים והסתירו בהם אמצעי לחימה.

ב-7 בינואר לאחר קרב בפרדסים של דרג'-תופאח חשפו כוחות החטיבה סדנה לייצור נשק מדויק של החמאס בהכוונה איראנית. בסדנה זאת נמצאו אמצעי לחימה מתקדמים שהיו בשלבי בנייה מתקדמים והיו מיועדים לפגיעה מדויקת ביעדים בישראל. הסדנה הושמדה על ידי החטיבה לאחר קרב עם מחבלים במקום.

### הקרב בבית לאהיא

במקביל לקרב בדרג'-תופאח פשטה החטיבה על בית לאהיא משם שיגר חמאס את רוב הרקטות לשטח ישראל מצפון הרצועה במהלך התמרון. ב-6 בינואר זיהו כוחות החטיבה שיגור של רקטות לעבר אשקלון, הכוחות פשטו על המרחב ומצאו מתחם ובו עשרות משגרים מוכנים לשיגור של רקטות לטווחים שונים במהלך הפשיטה התחוללו קרבות ולאחר חיסול המחבלים המתחם הושמד על ידי כוח של החטיבה והנדסה קרבית.

### השליטה במסדרון נצרים
ממוזער|לוחמי גדוד 931 של החטיבה בעת הפוגה במלחמת חרבות ברזללאחר ששוחררו חטיבות המילואים של אוגדה 99 אשר החזיקו את מרחב מחנות המרכז ו**[[מסדרון נצרים]]**, קיבלה החטיבה את אחריות הגזרה, החל מ-21 בינואר.

ב-18 בפברואר במרכז הרצועה, צוות הקרב של החטיבה חיסל מעל עשרה מחבלים. באחת הפעילויות, זוהתה חוליית מחבלים מעמיסה אמצעי לחימה על עגלה ונעה בגזרת הכוחות, שהכווינו כלי טיס מאויש מרחוק שתקף וחיסל מספר מחבלים.

במהלך השהות בגזרה זו, לוחמי החטיבה חיסלו למעלה מ-250 מחבלים בחציו הראשון של חודש מרץ, זאת באמצעות ירי צלפים, ירי פגזי טנקים וירי כלי טיס מאוישים מרחוק.

כוחות החטיבה שהו במסדרון נצרים למשך תקופה ארוכה. בעת יציאת אוגדה 98 מח'אן יונס, הייתה החטיבה הכוח היחיד של צה"ל ששהה ברצועת עזה. כמו כן במהלך השהות במסדרון, המשיכה החטיבה בפשיטות מקומיות סביב המרחב, ובפעולות הנדסיות במסדרון עצמו. פורסם כי במהלך שלושה חודשים של פעילות חטיבת הנח"ל, חוסלו יותר מ-1,000 מחבלים, והושמדו יותר מ-20 קילומטרים של תוואי תת-קרקע במרחב המסדרון.

מטרת השליטה במסדרון הייתה לאפשר מעבר הומינטרי, ולבסס את השליטה במרחב מבחינה לוגיסטית, כדי לאפשר יציאה מהירה לפשיטות בצפון הרצועה ובדרומה. ב-25 באפריל פורסם כי החטיבה סיימה את פעילותה במרכז הרצועה לאחר שלושה חודשים, ושהחטיבה יצאה מרצועת עזה, לקראת המבצע ברפיח.ממוזער|לוחמי סיירת הנח"ל בפעילות במלחמת חרבות ברזל, אוגוסט 2024
#### הקרב בזייתון

ב-20 בפברואר כחלק מהבצע האוגדתי של אוגדה 162, צוות הקרב של החטיבה יחד עם צוות הקרב של חטיבה 401 חזר לשכונת זייתון בה כוחות צה"ל פעלו בתחילת התמרון, לצורך "טיפול" ביעדי הטרור. הכוחות חיסלו מאות מחבלים ועצרו עשרות מחבלים לצורכי חקירה. בנוסף, בפשיטות יזומות על יעדי הטרור אותרו אמצעי לחימה רבים.

צוות הקרב של החטיבה פשט והשמיד מחרטות ואתרים לייצור אמל״ח, וגם שתי מנהרות תת-קרקעיות שאותרו בשלב הקודם של התמרון אך לא הושמדו סופית. ב-26 בפברואר הושלמה השמדת תוואי מנהרה בין-חטיבתית, שקישר בין העיר עזה למחנות המרכז. התוואי עבר גם מתחת מתחמים אזרחיים, כמו בית החולים הטורקי ואוניברסיטת אל-אסראא'. לוחמי החטיבה חוו התנגדות רבה, קרבות קשים וחוליות רבות של מחבלים שיצאו להילחם. עשרות מחבלים חוסלו בקרבות.

במהלך הקרבות נתקל כוח של גדוד 932 מטווח קרוב עם מחבלים באחת מסמטאות השכונה, במהלכם נהרג לוחם גדוד 932 סמ"ר אברהם אובגן.ממוזער|לוחם סיירת נח"ל מפעיל רחפן, אוגוסט 2024

ב-9 במאי 2024 פתחה אוגדה 99 במבצע בשכונת זייתון. כוח של חטיבת הנח"ל פעל תחת האוגדה, במקביל לכוחות אחרים שלה שפעלו בקרב רפיח. הכוחות פשטו על תשתיות טרור במרחב, חיסלו מספר מחבלים מהאוויר והקרקע, איתרו אמצעי לחימה ואמצעים מודיעיניים של ארגון הטרור חמאס והשמידו יחד עם מכלול האש החטיבתי תשתיות טרור של הארגון. במהלך הקרבות התפוצץ מטען על כוח לוחמים של גדוד 931, וחמישה לוחמים נהרגו. הכוח שנפגע היה בדרכו אל היעד, מתחם בתי ספר שבו הסתתרו מחבלים רבים, כאשר החיילים נפגעו משני פיצוצים עזים ככל הנראה כתוצאה מזירת מטענים, בזמן שחצו סמטה בשכונת זייתון. כתוצאה מכך נהרגו סמל איתי לבני, סמל יוסף דסה, סמל ארימאס מקוריאו, סמל דניאל לוי, וסמ"ר אריאל צים. באירוע נפצע באורח קשה גם קצין לוחם בגדוד.

#### פעילות בבית חולים שיפא

ב-18 במרץ 2024, צה"ל הכריז על מבצע "ניתוח מקומי", שמטרתו לכבוש בשנית את בית החולים ולטהרו ממחבלים ותשתיות טרור. במבצע לקח חלק גדוד 932 של חטיבת הנח"ל. כמו כן, פורסם שסיירת הנח"ל לקחו חלק במבצע. במהלך חילופי אש שהתרחשו מחוץ לבית החולים שיפא, במהלך פעילות הפשיטה של כוחות צה"ל על מפקדת הטרור בתוך בית החולים נהרג לוחם גדוד 932 סמ"ר מתן וינוגרדוב. ב-23 במרץ 2024 במהלך לחימה בשטח בית החולים ולאחר היתקלות עם מחבלי חמאס נהרג לוחם גדוד 932 של החטיבה סמ"ר ליאור רביב.ממוזער|מדבקה לזכרו של עמית פרידמן, שנפל בקרב רפיח
#### הקרב בנוסיראת

ב-11 באפריל 2024, פורסם כי צה"ל החל בפעולה במחנה הפליטים נוסייראת שבמרכז רצועת עזה. בהודעת צה"ל נאמר כי אוגדה 162 החלה במהלך הלילה במבצע ממוקד במרכז הרצועה.

ב-14 באפריל פורסם כי כוחות צה"ל בפיקוד חטיבה 401 הקימו גשר הנדסי לחציית נחל הבשור, העובר בתוך רצועת עזה, במסגרת המבצע ולצורך תקיפת יעדים בעברו השני של הנחל. כמו כן פורסם כי צק"ח הנח"ל פעל במרחב והשמיד מחבלים באמצעים מדויקים, במקביל לאחיזתו במסדרון נצרים והפעולות השגרתיות במרחב.

### קרב רפיח

#### תקופת ההמתנה

ב-5 במאי 2024 בשעה 14:00 ירו מחבלי חמאס מתוך שטח רפיח 14 רקטות ופצצות מרגמה אל עבר מחנה אמיתי הסמוך לכרם שלום. שניים מהפצמ"רים גרמו לפגיעות בלוחמים. לוחמים שנפגעו היו במשימת אבטחה - שמירה על הציוד של הכוחות, ציוד שהווכן לקראת הכניסה המתוכננת לרפיח. כתוצאה מהמטח נהרגו שני לוחמי גדוד 931 של החטיבה סמ"ר טל שביט וסמל מיכאל רוזל. בנוסף נפצעו עוד 3 לוחמים נוספים של הגדוד באורח קשה עוד 9 לוחמים נפצעו באורח בינוני.ממוזער|לוחם גדוד 932 בשכונת תל סולטאן, אוגוסט 2024
#### הקרב
ממוזער|בחלק העליון של התמונה: מדבקה לזכרו של סמ"ר צור אברהם - לוחם בסיירת נח"ל (934), חטיבת הנח"ל, שנפל בקרב בדרום רצועת עזה

ב-22 במאי הודיע דובר צה"ל כי כוחות צוות הקרב של חטיבת הנח"ל הצטרפו לאוגדה 162 במבצע ברפיח; במהלך הלילה, החל צק"ח הנח"ל לפעול התקפית ברפיח, הכוחות פשטו על יעדי טרור במרחב שכונת 'ברזיל' ובמרחב 'שבורה'.

לפי דובר צה"ל, עד 22 ביולי חטיבת הנח"ל ביצעה ארבעה מבצעים חטיבתיים בשכונות שונות ברפיח, בהם חיסלה 150 מחבלים והחרימה 400 אמצעי לחימה. לדברי המח"ט יאיר צוקרמן, ברפיח נמצאו כמות גדולה של בתים ממולכדים שמצולמים במצלמות רוורס, ולכן הרסו הכוחות מבנים רבים בקרבתם. כמו כן מספר הפירים שנמצאו באזור ציר פילדלפי היה הגדול ביותר שבו נתקלו כוחות החטיבה. רוב המחבלים פעלו דרך מערך המנהרות ולא שהו מעל פני הקרקע, ולכן המאמץ העיקרי היה השמדת תוואי המנהרות, אך תוך כדי ההשמדה נתקלו הכוחות באש נ"ט וצלפים.

ב-28 במאי גדוד 50 של החטיבה, יצא להתקפה על מתחם של חמאס, שממנו בוצע ירי נ"ט על כוחות צה"ל בימים האחרונים. המתחם ממוקם במזרח רפיח, סמוך למעבר רפיח. במתחם יש מרפאה, ובסמוך אליה בית ספר, והכוחות פשטו על המתחם כדי לטהר אותו ממחבלים. כשהכוח נכנס לאחד המבנים – התפוצץ מטען רב עוצמה, כתוצאה מכך נהרגו שלושה לוחמי גדוד 50 – סמ"ר אמיר גלילוב, סמ"ר אורי בר אור, וסמ"ר עידו אפל. בנוסף לכך, באותו אירוע נפצעו 5 לוחמי גדוד נוספים.

ממוזער|לוחמי גדוד 932 בפעילות בשכונת תל סולטאן ברפיח, ספטמבר 2024ב-16 ביוני במהלך פעילות לאיתור מנהרות ברפיח, התפוצץ מטען בפיר מנהרה ממולכד על כוח לוחמים של סיירת הנח"ל. כתוצאה מכך, נהרג לוחם הסיירת סמ"ר צור אברהם.
ב-27 ביוני כוח של גדוד 931 שהה בבית ברפיח. בעת השהיה צלף של חמאס פגע והרג את סמל אייל שיינס לוחם בגדוד 931 של החטיבה בעת ששמר על חלון הבית.

ב-1 ביולי במהלך פעולות לאיתור פירי מנהרות פעל כוח של מחלקת הלת"ק של פלוגת החוד 931 במהלך הפעילות התפוצץ מטען על הכוח מתוך פיר מנהרה כתוצאה מהמטען נהרג סמל אורי חדד לוחם גדוד 931.

ב-22 ביולי דיווח צה"ל שב-4 מבצעים חטיבתיים של צק"ח הנח"ל ברפיח נהרגו 150 מחבלים והוחרמו כ-400 אמצעי לחימה.

ב-27 באוגוסט פעל גדוד 932 של חטיבת הנח"ל במרחב רפיח, ולאחר היתקלות בקרב אש מול מחבלים נהרג סמ"ר עמית פרידמן, בנו של אסף פרידמן מנהל ועדת החוץ והביטחון של הכנסת.

ב-21 באוגוסט הכריז שר הביטחון גלנט כי חטיבת רפיח הוכרעה על ידי אוגדה 162. מכון ISW פרסם דו"ח שבו הוא מאשש את הכרזת גלנט, לפי מספר התקיפות לאורך חודש אוגוסט ולפי אופיין.ממוזער|לוחמי חטיבת הנח"ל בטקס סיום פעילות בבית חאנון, ינואר 2025ב-6 באוקטובר פורסם כי אוגדה 162 התחילה מבצע נוסף בג'באליה, לאחר שעזבה את רפיח וציר פילדלפי, ומסרה את אחריות הגזרה לאוגדת עזה. גם בשלב זה נשארה חטיבת הנח"ל חודשים רבים במרחב רפיח, תחת פיקוד אוגדת עזה, ושלטה בציר פילדלפי ובמרחב העיר כולה.

### בית חאנון

בסוף דצמבר 2024 העבירה החטיבה את אחריות גיזרת רפיח לחטיבת קרייתי, שתיהן תחת אוגדת עזה, והחלה במבצע באזור בית חאנון, העיירה היחידה בצפון הרצועה שלא טופלה במסגרת קרב ג'באליה השלישי. כבכל הקרבות ברצועה, כוחות החטיבה איתרו אמל"ח רב והשמידו תשתיות אויב.

ב-6 בינואר 2025, במהלך חילופי אש כבדים בבית חאנון בין לוחמי פלוגת החוד של גדוד 932 של החטיבה לבין מחבלי חמאס, ולאחר שטיל נ"ט פגע בכוח, נהרגו מפקד הפלוגה רס"ן דביר ציון רווח וכן סגנו סרן איתן ישראל שכנזי ולוחם נוסף. כמו כן נפצעו באורח קשה שני לוחמים נוספים מגדוד 932.

באותו היום במתחם אחר בבית חאנון, במהלך פעילות של כוח סיירת הנח"ל במרחב, הכוח הותקל בחילופי אש כבדים עם מחבלי חמאס. כתוצאה מכך נהרג סמ"ר עידו שמיח סמל צוות בסיירת הנח״ל. באותה תקרית נפצע באורח קשה גם לוחם נוסף של הסיירת.
ממוזער|לוחמי חטיבת הנח"ל יוצאים מחאן יונס עם כניסת הפסקת האש, ינואר 2025
ב-11 בינואר 2025 נהרגו מפיצוץ מטען חבלה רב-עוצמה ארבעה מלוחמי כוח חפ"ק של סגן החטיבה, שהורכב מלוחמי גדוד 931 ונסע בציר מינהלתי בבית חאנון. בתקרית נהרגו סמ"ר דנילה דיאקוב, סמל יהב מעיין, וסמל אליאב אסטיוקאר. בנוסף, בתקרית נפצעו חמישה לוחמים נוספים, בהם שניים באורח קשה.

ב-13 בינואר 2025 פעל כוח של סיירת הנח"ל בבית חאנון. כתוצאה מפיצוץ במבנה וקריסתו נהרגו קצין ו-4 מלוחמי הסיירת ביניהם: סרן יאיר יעקב שושן, סמ"ר יהב הדר, סמ"ר גיא כרמיאל, סמ"ר יואב פפר, וסמ"ר אביאל וויסמן.

ב-19 בינואר 2025 נכנס לתוקף הסכם חמאס–ישראל וכוחות חטיבת הנח"ל יצאו מבית חאנון לאחר 21 ימי לחימה, ומרצועת עזה לאחר שנה וארבעה חודשים של לחימה. ב-20 בינואר קיימה החטיבה טקס זיכרון ל-67 לוחמיה שנפלו במלחמה, החל מהטבח שפתח אותה ועד לעסקת החטופים.

## זירת יהודה ושומרון

לאחר 16 חודשי לחימה ברצועת עזה, עברה החטיבה לזירת יהודה ושומרון והצטרפה למבצע חומת ברזל שהחל כבר לפני כן. כוחות החטיבה שלחמו חודשים רבים ברצועת עזה השתמשו בניסיון המבצעי שלהם, באמצעי הלחימה המתקדמים ובסדר הכוחות הסדור שלהם על מנת לשפר את תהליכי הלחימה בזירת יהודה ושומרון. גדוד 932 תפס את גזרת חטיבת אפרים. במבצע מרכזי בכפר עזון, שנמשך 16 שעות רצופות, נעצרו 50 מחבלים לאחר שפלסטינים השליכו מטענים לעבר הכוחות. הלחימה התבססה על שימוש ברק"ם "איתן" הייחודי לחטיבה וכן על רחפנים ותצפיות אוויריות שסיפקו מודיעין בזמן אמת. מטרת הפעילות הייתה למנוע פיגועים ולבסס שקט בגזרה תוך הבחנה בין מחבלים לאזרחים.

במשך שלושה חודשים פעלה חטיבת הנח"ל בגזרת יהודה ושומרון במסגרת אוגדת איו"ש, שם ביצעה מאמץ נרחב נגד תשתיות הטרור: לוחמיה עצרו מעל 100 מבוקשים, חיסלו מחבלים שתקפו או איימו על הכוחות, וערכו עשרות סריקות והחרמות אמל"ח במרחב. הפעילות נועדה לנטרל איומים ישירים על אזרחי ישראל ולבסס שליטה וביטחון בגזרה. בסוף התקופה החטיבה חזרה לרצועת עזה כחלק מאוגדה 162 לצורך הרחבת התמרון.

## מבצע מרכבות גדעון

עם פתיחת מבצע מרכבות גדעון שבה החטיבה לצפון רצועת עזה תחת אוגדה 162, ופעלה בבית לאהיא. בהמשך עברו לדרג'-תופאח.

במבצע מרכבות גדעון ב' בו נכנסו כוחות פיקוד הדרום לעיר עזה, פעלה החטיבה תחת אוגדה 162. לוחמי חטיבת הנח"ל פעלו להתקדם ולצאת להתקפות בעומק העיר עזה ונלחמים בשיטת המגננים הכוללת השתלטות על מבנה ויציאה להתקפות ממנו. מרגע פתיחת המבצע בתחילת ספטמבר ועד לראש השנה, כ-80 מחבלים חוסלו במסגרת הפעילות על ידי לוחמי החטיבה.

ב-24 בספטמבר 2025, בסמוך לשעה 17:00 בערב, מחבל חמאס ביצע ירי צליפה אל עבר לוחם הגדוד סמ"ר צ'אלצ'או שמעון דמלאש שעמד בעמדת שמירה של מגנן גדוד 932 של חטיבת הנח"ל. במהלך התקרית, בזמן שמירה על המגנן, מחבל חמאס ביצע ירי צליפה מדויק שפגע בלוחם והרג אותו במקום.

ב-19 באוקטובר 2025, במהלך הפסקת האש, נהרגו מירי נ"ט ברפיח רס"ן יניב קולא וסמ"ר איתי יעבץ, שני לוחמים בחטיבת הנח"ל. בתגובה תקף צה"ל עשרות מטרות טרור ברחבי רצועת עזה, והרג מפקד פלוגה של הנוח'בה בגדוד מזרח ג'באליא בצפון הרצועה, שלקח חלק בטבח שבעה באוקטובר.

## זירה צפונית

### מבצע שאגת הארי

במרץ 2026, פתחו ישראל וארצות הברית במבצע שאגת הארי מערכה צבאית רחבת היקף נגד המשטר באיראן. עם תחילת המבצע, ארגון הטרור חיזבאללה החליט להצטרף ללחימה והחל לבצע ירי מסיבי של רקטות, טילים וכטב״מים אל עבר יישובי הצפון ואצבע הגליל. בעקבות ההסלמה, התכנס הקבינט המדיני בטחוני והחליט על הרחבת המערכה גם לזירת לבנון. בהתאם להחלטת הדרג המדיני, הורה הקבינט לצה״ל לפתוח בפעילות קרקעית בדרום לבנון.

כוחות החטיבה החלו בסדרת תרגילים המדמים את היעדים בהם הם צפויים להילחם בלבנון. זמן קצר לאחר מכן צוות הקרב של חטיבת הנח"ל פעל בפיקוד אוגדה 162 בגזרה המערבית בהתקפה על מנת להשיג שליטה מבצעית בדרום לבנון.

ב-31 במרץ 2026, בסביבות השעה 18:30 כוחות סיירת נח"ל זיהו חוליות מחבלים והתפתחה היתקלות מטווח קצר. במהלך ההיתקלות, התפתחו חילופי ירי בין הכוחות למחבלים. הכוחות השיבו באש, זוהו פגיעות במחבלים.  במהלך ההיתקלות נהרגו 4 לוחמי סיירת בינהם: סרן נועם מדמוני, סמ״ר בן כהן, סמ״ר מקסים אנטיס וסמ״ר גלעד הראל. במקביל, הכוחות החלו בפינוי נפגעים לעבר מנחת ייעודי. במהלך פעולות הפינוי, המחבלים ירו טיל נ"ט לעבר הכוחות, ללא נפגעים נוספים. הכוחות השיבו באש, בירי טנקים ובתקיפות מהאוויר לעבר המחבלים.

## אבדות
מיום מתקפת הפתע ותחילה של מלחמת חרבות ברזל והתמרון הקרקעי ברצועת עזה איבדה החטיבה כ-**68** מלוחמיה כאשר (מעודכן ל-**31 במרץ 2026**):

בין ההרוגים במתקפת הפתע מפקד חטיבת הנח"ל אלוף-משנה יהונתן שטינברג, ומפקד גדוד סיירת נח"ל סא"ל יהונתן (ברנש) צור.

## ראו גם
* חטיבת גולני במלחמת חרבות ברזל
* לחימת הטנקים בטבח שבעה באוקטובר
* חטיבה 7 במלחמת חרבות ברזל
* חטיבת גבעתי במלחמת חרבות ברזל

## קישורים חיצוניים

* 
* 
* יובל בזק, על התמרון – פרק ראשון, מערכות, 24 ביוני 2024
* 

## הערות שוליים

קטגוריה:חטיבות צה"ל במלחמת חרבות ברזל
קטגוריה:חטיבת הנח"ל